Kaire Innos
Kaire Innos (sündinud 4. augustil 1970) on eesti epidemioloog. Ta lõpetas aastal 1994 Tartu Ülikooli arstiteaduskonna ravi erialal ning aastal 2000 sai sealt ka doktorikraadi. Tema teadustegevuse põhiteemad on epidemioloogiliste andmete kvaliteet ning vähiepidemioloogia. Aastal 2000 anti talle Eksperimentaalse ja Kliinilise Meditsiini Instituudi teaduspreemia. Kaire Innos töötab aastast 2013 Tervise Arengu Instituudis epidemioloogia ja biostatistika osakonna juhatajana ning on külalislektor Tartu Ülikoolis ja Tallinna Tehnikaülikoolis.